โฆษกกระทรวงกลาโหม ยืนยัน เอกสาร IO สนับสนุนพรรคพลังประชารัฐ เป็นของปลอม ขอประชาชนใช้ดุลยพินิจรับทราบข้อมูล
โฆษกกระทรวงกลาโหม ยืนยัน เอกสาร IO สนับสนุนพรรคพลังประชารัฐ เป็นของปลอม ขอประชาชนใช้ดุลยพินิจรับทราบข้อมูลพลโท คงชีพ ตันตระวาณิชย์ โฆษกกระทรวงกลาโหม กล่าวถึงกรณี เพจ CSI La ได้เผยแพร่เอกสารให้หน่วยขึ้นตรงทั้งหมดจัดทำปฏิบัติการข่าวสาร หรือ IO สนับสนุนพรรคพลังประชารัฐว่า ทางกองทัพบก ได้มีการตรวจสอบข้อมูลเอกสารดังกล่าวแล้ว โดยยืนยันว่า เป็นข้อมูลเท็จ โดยเห็นว่าช่วงนี้เป็นช่วงของโค้งสุดท้ายการหาเสียงเลือกตั้ง ที่จะมีการ นำข้อมูลเท็จข้อมูลที่บิดเบือน ออกมาเผยแพร่ จึงขอให้ประชาชน ใช้ดุลพินิจในการรับข้อมูลต่างๆ ในส่วนของผู้ที่กระทำผิดในกรณีนี้ก็จะต้องถูกดำเนินการตาม พ.ร.บ.คอมพิวเตอร์